
МОТИВИ
Към проект на Наредба за изменение и допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като зона, приета от Общински съвет - Бургас


1. Причини, които налагат приемането на Наредба за изменение и допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като Зона, приета от Общински съвет – Бургас:
При актуализирането на съществуващата Наредба за условията и реда за платено и безплатно паркиране на моторни превозни средства на територията на Община Бургас трябва да се вземе предвид, че някои от предложените части от улици и паркинги се намират в обхвата на вече съществуващите граници на зоната, но не са въведени в експлоатация. Липсата на контрол и безразборното паркиране са ясно осезаеми в сравнение със съседните такива, които са с вече въведен режим на паркиране. Практиката и фактите сами показват необходимостта от приемането на схеми за въвеждането им в експлоатация.
Относно обособяването на новия район трябва да бъдат взети под внимание някои важни особености от съществуващото застрояване, както и нарастващият брой на автомобилите и желанието на техните водачи да се придвижват ежедневно с тях до и от работното си място. Близостта на тези райони до съществуващата граница на зоната и липсата на контрол и режим на паркиране, ги превръща в атрактивно място за паркиране. Това от своя страна поставя живущите в изключително неизгодна позиция, лишавайки ги от възможността да паркират в близост до домовете си.

2. Цели, които се поставят:
Да се предостави алтернатива на масовото безразборно паркиране, което се наблюдава в други части на града. Да оптимизира трафика, да гарантира безопасното движение не само на автомобили, но и на пешеходци и колоездачи. Да посрещне нуждите и да откликне на необходимостта от контрол при паркирането на постоянно нарастващия брой автомобили в тези райони. Предвид градоустройствените особености, да се използват оптимално възможностите на уличната мрежа за обособяването на паркоместа, като успоредно с това бъдат съобразени с новата организация на движението, проекта за Интегриран градски транспорт, системата от велоалеи, действащите подробни устройствени планове.


3. Финансови и други средства, необходими за прилагането на новата уредба:
Предвидените изменения и допълнения на Наредбата за условията и реда за платено и безплатно паркиране на моторни превозни средства на територията на Община Бургас, приета от Общински съвет – Бургас ще бъдат реализирани със средства от бюджета на ОП „Транспорт“.

4. Очаквани резултати от прилагането, включително финансовите, ако има такива:
Очакванията от прилагането на настоящите изменения и допълнения на Наредбата за условията и реда за платено и безплатно паркиране на моторни превозни средства на територията на Община Бургас са свързани с възможността на Община Бургас да облекчи трафика в упоменатите участъци от пътната мрежа на гр. Бургас, да осъществява контрол върху режима на паркиране и да събира такси от предоставените чрез ОП „Транспорт“ услуги.  

5. Анализ за съответствие с правото на Европейския съюз:
Настоящите допълнения и изменения на Наредбата за условията и реда за платено и безплатно паркиране на моторни превозни средства на територията на Община Бургас са в съответствие с европейското  законодателство – Европейската харта за местно самоуправление. 

